Sacrosancte Dei ecclesie infra Matisconem constructe, in honore Sancti Vincentii (martiris) dicate, cui Walterius preest episcopus. Ego Rotbertus miles dono, pro remedio anime mee et causa corporis sepulture, ad mensam fratrum inibi Deo servientium, quoddam mansum situm in pago Matisconense, in agro Salorniacense, in villa Casotis; terminatur a mane via publica, a medio die et a sero et a circio de ipsa terra. Werpio etiam et reddo, et si quid rectitudinis in ea habuerim, predicte ecclesie dono unam vercariam in Miolano sitam, quodam rivulo fontis ac via publica ex omni parte terminatam. Dono quoque eidem ecclesie aliam vercariam in villa similiter jacentem Casotis, que terminatur a mane et a circio via publica, a medio die de ipsa hereditate, a circio terra conversi Ledbaldi. Infra has terminationes, dono ad mensam predictorum fratrum supra nominatas terras, per laudationem et consensum fratris mei atque uxoris mee (necnon) et matris ceterorumque parentum et amicorum meorum, ut ab hac die in antea teneant et illas possideant et faciant exinde quicquid facere voluerint. Et ego Fromaldus dono super hec eisdem fratribus unum bonum et recipiale jornale de ipsa hereditate, situm in eadem villa. S. Fromaldi fratris ejus qui fieri et firmare jussit. S. Blesmodis uxoris ejusdem defuncti. S. Bersendis. S. Evrardi.